Portfolio pappisvihkimystä varten:

Mitä, miksi, miten?

Nykymuotoiseen ordinaatiovalmennukseen ei kuulu osiota, jossa vihittävät tutustuisivat käytännössä toimitusten suorittamiseen. Tämä osa valmennuksesta on siirretty kokonaan perehdyttäjän tehtäväksi. Näiden ohjeiden lisäksi noudatetaan kirkon perehdytysoppaan ohjeita, joissa käydään läpi perehdyttämisen yleistä ohjeistusta.

Pappisvihkimysanomuksen liitteeksi laadittavan portfolion tarkoituksena on opintojen, työkokemuksen, taitojen, persoonallisen kasvun ja hengellisen elämän reflektointi. Portfolio on oma kertomuksesi tiestäsi kohti kirkon työtä. Samalla se on pohja keskusteluille, joita käyt piispan, tuomiokapitulin edustajien, rekrytoivan seurakunnan tai järjestön kanssa ennen pappisvihkimystä.

Vapaamuotoinen portfolio sisältää omakohtaista sanallista pohdintaa:

* Mitä olet tehnyt ja kokenut?
* Mitä olet oppinut?
* Miten oppimasi, osaamisesi ja persoonallisuutesi tukee pappisidentiteetin kehittymistä ja kasvuasi kirkon työn ammattilaiseksi?

Portfolio sisältää myös kuvauksen seurakuntaelämän tuntemuksestasi:

Millaista osaamista ja kokemusta sinulla on seurakunnan/kirkon erilaisista tehtävistä? Kerro erityisesti kokemuksistasi ja osaamisesi kehittymisestä luterilaisessa jumalanpalveluselämässä, mutta myös esimerkiksi julistuksessa, kasvatuksessa, diakoniassa, sielunhoidossa, lähetyksessä ja musiikkielämässä:

**Miten olen osallistunut:**

* Seurakunnan kokoavaan toimintaan.
* Hengelliseen ohjaukseen, retriittiin, mentorointiin tai muuhun vastaavaan henkilökohtaiseen kasvuprosessiin.
* Seurakunnan vapaaehtoistoimintaan.
* Seurakunnan luottamushenkilön tehtävään tai työhön seurakunnassa.
* Sellaisen järjestön toimintaan, jolla on linkki kirkon perustehtävään (esim. kansainväliset tehtävät, diakonia, kristillinen kasvatus, julistustyö).

**Miten olet perehtynyt luterilaiseen jumalanpalvelus- ja hartauselämään:**

* Osallistujan.
* Vapaaehtoistoimijan.
* Seurakunnan työntekijän roolissa.
* Entä miten arvioit osaamistasi?

**Entä miten olet perehtynyt luterilaiseen seurakuntaelämään**

* Osallistujan.
* Vapaaehtoistoimijan.
* Seurakunnan työntekijän roolissa.
* Millaista osaamista sinulle on tämän pohjalta kertynyt?